રેલી દરમિયાન 150થી વધુ સ્વયંસેવકો રહેશે. સાંજે 4 વાગ્યે મહાવીર નગરમાં આવેલ સી.કે.પટેલ ઉમિયાવાડી ખાતે સભાના રૂપમાં ફેરવાશે. જેમાં પાટીદાર અગ્રણીઓ દ્વારા મહિલા સશકિતકરણ, સ્ત્રી ભ્રૃણ હત્યા, બેટી બચાવો, બેટી પઢાવો તથા શિક્ષણ અંગે જાગૃતિ લાવવા સહિત હકો અને તકો સમાજનો અધિકાર છે તે અંતર્ગત માર્ગદર્શન આપશે. જેમાં વિવિધ ટેબ્લો પણ રજૂ કરાશે. બીજી તરફ તંત્ર દ્વારા કાયદો અને વ્યવસ્થા જાળવવા માટે તૈયારીઓ કરી દેવાઇ છે. જેથી રવિવારે રાતથી જ હિંમતનગર પોલીસ છાવણીમાં ફેરવાઇ ગયું છે.